Spoštovani dijaki in razredniki!

V četrtek in petek, **14. in 15. aprila**, bo v Slovenski Bistrici potekala Mednarodna konferenca »Volilne pravice od lokalne do evropske ravni – politična udeležba državljanov EU v izgradnji skupnosti«.

Kot državljani EU imate mladi s polnoletnostjo pravico, možnost in dolžnost aktivno sodelovati pri oblikovanju svoje lokalne, državne in mednarodne skupnosti. Na tej konferenci boste imeli priložnost svojo vlogo bolje spoznati in podati tudi svoja stališča v okviru sodelovanja na delavnicah in okrogli mizi.

Udeležili se je boste dijaki obeh 3. letnikov gimnazije in dijaki, ki sodelujete v projektu Eurošola. Od vas se na konferenci pričakuje **aktivno sodelovanje** v obliki diskusije in podajanja svojega mnenja.

Dnevni red konference:

**14. 4. 2016**

|  |  |
| --- | --- |
| **9.20** | **Registracija**  |
| 10.00 | Otvoritev konference (Moderator Jana Jeglič, RIC Slovenska Bistrica) |
| 10.05 | Pozdrav gostitelja (Dr. Ivan Žagar, župan Občine Slovenska Bistrica, in mag. Monika Kirbiš Rojs, direktorica RIC) |
| 10.10 | Predstavitev programa konference in udeležencev (Jana Jeglič, Ivana Pečovnik, RIC Slovenska Bistrica) |
| 10.20 | Dobrodošli v Slovenski Bistrici – Predstavitev občine Slovenska Bistrica (Ivana Pečovnik, RIC Slov. Bistrica) |
| **10.35** | **1. del: Predavanji strokovnjakov** |
| 10.35–11.20 | Volilne pravice v širšem kontekstu: novi demokratični in globalni izzivi pred EU (Dr. Rudi Rizman, soc. in pol., Univerza v Ljubljani, Univerza v Bologni, Oddelek za sociologijo in politologijo) |
| 11.25–12.10 | O smislu volilnih pravic – k novi kulturi demokracije (Dr. Lenart Škof, fil. in relig., Univerza na Primorskem, Inštitut za filozofske študije) |
| 12.10–12.40 | Odmor (kosilo) |
| **12.45** | **2. del: Okrogla miza** |
| 12.45–14.15 | Volilne pravice od lokalne do evropske ravni – politična udeležba državljanov EU v izgradnji skupnosti |
| 14.20–14.45 | Povzetek dneva, čas za vprašanja (sodelujejo vsi strokovnjaki, udeleženci konference, javnost, mediji) |

Delovna jezika bosta angleščina in slovenščina. Zagotovljeno bo simultano tolmačenje.

**15. 4. 2016**

|  |  |
| --- | --- |
| **9.20–10.30** | **Delavnice v dveh skupinah** – razprave s strokovnjaki (delovni jezik bo angleški) – skupini se vmes izmenjataSkupina 1: The political inclusion of young citizens as a policy makers in decision-making process (Razpravo bo vodil dr. Ivan Žagar)Skupina 2: Political communication and marketing (Razpravo bo vodil Božidar Novak) |

Oba dneva se bomo zbrali **na grajskem dvorišču ob 9.00**. Prvi dan bo temu sledila registracija (vsak posebej), drugi dan pa razdelitev v skupine in sodelovanje na delavnicah. Prvi dan boste tam dobili tudi kosilo, drugi dan pa malico. V petek po končani konferenci **nadaljujete s poukom** (od 4. ure naprej).

Tara Horvat